**MAHLE Letrika d.o.o.** je inovativna in razvojno naravnana družba, eden največjih zaposlovalcev na Severnem Primorskem. Mladim že na začetku kariere omogočamo zanimive izzive na področju električne mobilnosti in vpetost v mednarodno delovno okolje. Mlade želimo navdušiti za izbiro tehničnih poklicev, ki so v Sloveniji trenutno tudi med najbolj iskanimi.

Z veseljem vam ponujamo možnost predstavitve našega podjetja in ogleda naših najsodobnejših razvojnih laboratorijev. Dijake, ki se šele odločajo o svoji nadaljnji študijski poti in jih zanima nadaljevanje študija na smereh strojništvo oziroma elektrotehnika, vabimo na »dan odprtih vrat za gimnazijce«, ki bo v sredo, 24.1.2018, v MAHLE Letriki d.o.o. v Šempetru pri Gorici.

**Program:**

12:30 sprejem na vratarnici Vrtojbenska cesta 62, Šempeter pri Gorici

12:35-13:00 predstavitev MAHLE Letrike, možnosti štipendiranja in zaposlitve

13:00-14:00 ogled razvojnih laboratorijev mehatronike

14:00 odhod izpred vratarnice

Za kakršnakoli vprašanja je na voljo g. Erik Panjtar, svetovalec za kadre (erik.panjtar@si.mahle.com).